open-index/open-wikipedia-markdown huggingface dataset:
মুনমুন আহমেদ

**মুনমুন আহমেদ** একজন বাংলাদেশী চলচ্চিত্র ও টেলিভিশন অভিনেত্রী এবং নৃত্যশিল্পী। তিনি কত্থক নৃত্যে পারদর্শী। এছাড়া তিনি বাংলাদেশ বেতারের রেডিও নাটকে নিয়মিত অভিনয়শিল্পী।
## ব্যক্তি ও কর্মজীবন
আহমেদ ২৭ ডিসেম্বর ১৯৬৬ সালে জন্মগ্রহণ করেন। আজিমপুর লেডিস ক্লাবে তার প্রথম প্রশিক্ষক ছিলেন আজহার খান । তিনি ১৯৭৮ সালে সৈয়দ আবুল কালামের কাছ থেকে কত্থক শেখা শুরু করেন ।

১৯৮৭ সালে উচ্চ বিদ্যালয়ের পরীক্ষা শেষ করার পর তিনি ভারতে যান। সেখানে তিনি রাম মোহন মহারাজ এবং রাজ কুমার শর্মার অধীনে রাম ভারতিয়া কলা কেন্দ্রে পড়াশোনা করেন। ১৯৮৯ সালে, তিনি দিল্লি কত্থক কেন্দ্রে পণ্ডিত বিরজু মহারাজের ছাত্রী হন ।

আহমেদ একটি নাচের স্কুল চালান, রেওয়াজ পারফর্মিং স্কুল। তিনি ঢাকায় ২০১০ দক্ষিণ এশিয়ান গেমসে অনুষ্ঠিত নৃত্য পরিবেশনার কোরিওগ্রাফার ছিলেন ।
নৃত্য শিল্পী হিসেবে ভারত, পাকিস্তান, মার্কিন যুক্তরাষ্ট্র, রাশিয়া, অস্ট্রেলিয়া, তুরস্ক, কেনিয়া, জাম্বিয়া, নাইজেরিয়া, সংযুক্ত আরব আমিরাত, বাহরাইন, ইরাক, কাতার ও লিবিয়া ভ্রমণ করেছেন।
### ব্যক্তিগত জীবন
গায়ক সুজিত মুস্তাফাকে বিয়ে করেছেন আহমেদ। একসঙ্গে তাদের একটি কন্যা সন্তান রয়েছে, অপরাজিতা মুস্তাফা।
### সাংগঠনিক কার্যক্রম
বর্তমানে (২০০৬-২০০৭) বাংলাদেশ নৃত্য শিল্পী সংস্থার সাংস্কৃতিক ও প্রশিক্ষণ সম্পাদিকা। এছাড়াও তিনি বাংলাদেশের ৬ জন প্রখ্যাত নৃত্যশিল্পী কর্তৃক প্রতিষ্ঠিত *নৃত্যধারার* প্রতিষ্ঠাতা সদস্য। এই সংস্থা বাংলাদেশের নৃত্য ঐতিহ্য নিয়ে কাজ করে যাচ্ছে।
## চলচ্চিত্রের তালিকা

## নৃত্যকলা শিক্ষা
### নৃত্যকলায় প্রাতিষ্ঠানিক শিক্ষা
* ১৯৯০ সালে উচ্চাঙ্গ নৃত্যে (কথ্থক) সম্মান সহ ডিপ্লোমা ডিগ্রী, কথ্থক কেন্দ্র, নতুন দিল্লী, ভারত।
* ১৯৯২ সালে উচ্চাঙ্গ নৃত্যে (কথ্থক) সম্মানোত্তর পোস্ট ডিপ্লোমা ডিগ্রী, কথ্থক কেন্দ্র, নতুন দিল্লী, ভারত।
* ১৯৯৩-১৯৯৪ সালে উচ্চাঙ্গ নৃত্যে (কথ্থক) ফেলোশিপ, কথ্থক কেন্দ্র, নতুন দিল্লী, ভারত।

### নৃত্যকলায় বিশেষ প্রশিক্ষণ
* আমেরিকান ড্যান্স ফেস্টিভ্যাল ওয়ার্কশপ; ইন্টারন্যাশনাল ড্যান্স ফেস্টিভ্যাল, নতুন দিল্লী, ভারত, ডিসেম্বর ১৯৯০।
## বিশেষ উৎসবে নৃত্য পরিবেশনা
* বিদেশী কলাকার উৎসব, নতুন দিল্লী, ভারত; ১৯৯০;
* বার্ষিক উৎসব, শ্রীরাম ভারতীয় কলা কেন্দ্র, নতুন দিল্লী, ভারত’ ১৯৮৯;
* যুব মহোৎসব, নতুন দিল্লী, ভারত; ১৯৯১;
* জাতীয় উৎসব, ত্রিবান্দ্রাম, তামিলনাড়ু, ভারত, ১৯৯১;
* স্বচ্ছ গঙ্গা উৎসব, বেনারস, ভারত, ১৯৯৩;
## পুরস্কার ও সম্মাননা
* শিশু একাডেমী আয়োজিত উচ্চাঙ্গ নৃত্যে জাতীয় পুরস্কার, ১৯৮০;
* শিশু একাডেমী আয়োজিত উচ্চাঙ্গ নৃত্য ও সাধারণ নৃত্যে জাতীয় পুরস্কার, ১৯৮১;
* ইউনেস্কো সাংস্কৃতিক পুরস্কার, ২০০০;
* এন.এইচ.কে. জাপান পুরস্কার, ২০০০ সালে বাংলাদেশ টেলিভিশন প্রযোজিত **কূল নাই কিনার নাই** গীতি নৃত্যনাট্যের দলীয় শিল্পী হিসেবে;
* একতা পুরস্কার, ঢাকা, বাংলাদেশ, ২০০১ ও ২০০৩;
* টেলিভিশন দর্শকশ্রোতা পুরস্কার ২০০৩

## তথ্যসূত্র

## বহিঃসংযোগ
*

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কত্থক নৃত্যশিল্পী
বিষয়শ্রেণী:বাংলাদেশী নারী নৃত্যশিল্পী
বিষয়শ্রেণী:বাংলাদেশী নৃত্যশিল্পী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী নৃত্য পরিচালক
বিষয়শ্রেণী:বাংলাদেশী নারী নৃত্য পরিচালক
জন লায়ন্স (ভাষাবিজ্ঞানী)

**স্যার জন লায়ন্স** () (জন্ম ১৯৩২) একজন ব্রিটিশ ভাষাবিজ্ঞানী। তিনি অর্থবিজ্ঞানের ওপর কাজের জন্য বিখ্যাত।

লায়ন্স ম্যানচেস্টারের সেন্ট বিড্‌স কলেজ ও ক্যামব্রিজের ক্রাইস্ট্‌স কলেজে পড়াশোনা করেন। তিনি দ্বিতীয়োক্ত কলেজে ১৯৬১ থেকে ১৯৬৪ পর্যন্ত চাকরি করেন। ১৯৬৪ থেকে ১৯৮৪ সাল পর্যন্ত তিনি এডিনবরা ও সাসেক্স-এ ভাষাবিজ্ঞান বিষয়ে অধ্যাপনা করেন। এরপর ১৫ বছর যাবৎ ক্যামব্রিজের ট্রিনিটি হলে "মাস্টার" পদে কর্মরত ছিলেন। ২০০০ সালে তিনি অবসর নেন। বর্তমানে তিনি এখন এই বিশ্ববিদ্যালয়ের একজন অনারারি ফেলো। ১৯৮৭ সালে তিনি নাইট উপাধি পান।

লায়ন্সের ভাষাবিজ্ঞান বিষয়ক প্রাথমিক পাঠ্যপুস্তকগুলো সুলিখিত ও বহুল পঠিত।

## প্রকাশিত গ্রন্থাবলি
* *Structural Semantics* (1963)
* *Introduction to Theoretical Linguistics* (1968)
* *Chomsky* (1970)
* *Semantics* (1977)
* *Language and Linguistics* (1981)
* *Language, Meaning and Context* (1981)
* *Natural Language and Universal Grammar* (1991)
* *Linguistic Semantics: An introduction* (1995)

বিষয়শ্রেণী:১৯৩২-এ জন্ম
বিষয়শ্রেণী:ব্রিটিশ ভাষাবিজ্ঞানী
বিষয়শ্রেণী:২০২০-এ মৃত্যু
বিষয়শ্রেণী:এডিনবরা বিশ্ববিদ্যালয়ের শিক্ষক
বিষয়শ্রেণী:ক্রাইস্ট কলেজ, কেমব্রিজের প্রাক্তন শিক্ষার্থী
বিষয়শ্রেণী:ব্রিটিশ অ্যাকাডেমির সভ্য
বিষয়শ্রেণী:নাইটস ব্যাচেলর
উইলিয়াম ব্লেইক

**উইলিয়াম ব্লেইক** (; ২৮ নভেম্বর ১৭৫৭ – ১২ আগস্ট ১৮২৭) ইংরেজ কবি, চিত্রশিল্পী এবং মুদ্রাকর, যাকে রোমান্টিক যুগ এর অগ্রদূত বলা হয়। জীবদ্দশায় যথেষ্ট স্বীকৃতি না পেলেও বর্তমানে তাকে রোমান্টিক যুগের কবিতা এবং চিত্রশিল্পের ইতিহাসে সবচেয়ে গুরুত্বপূর্ণ ব্যক্তিদের একজন বিবেচনা করা হয়। তার দূরদৃষ্টিসম্পন্ন কবিতাগুলো যতোটা মেধার স্বাক্ষর বহন করে সে তুলনায় ইংরেজি সাহিত্যে তার কবিতা সবচেয়ে কম পঠিত হয়েছে। তার আঁকা ছবি এতোই চিন্তা উদ্দীপক ছিল যে একজন সমসাময়িক শিল্প সমালোচক তাকে ঘোষণা দিয়েছিলেন, "ব্রিটেন যত শিল্পী সৃষ্টি করেছে তার মধ্যে নিঃসন্দেহে সবার সেরা এবং অন্য যে কারও চেয়ে অনেক এগিয়ে"। তিন বছর ফেল্পহ্যামে থাকাটা বাদ দিলে জীবনের পুরোটা সময়ই লন্ডনে কাটিয়েছেন। কিন্তু তার কর্ম এতো বৈচিত্র্যময় ও রূপকাশ্রিত যে মনে হয় তিনি যেন "ঈশ্বরের সর্বস্ব" বা "গোটা মানব অস্তিত্ব" কল্পনায় ধারণ করতেন।

খেয়ালি মেজাজ ও অনন্য দৃষ্টিভঙ্গির কারণে সমসাময়িকদের অনেকে তাকে পাগল ভাবতেন। কিন্তু পরবর্তী যুগের সমালোচকরা তার প্রকাশভঙ্গী ও সৃজনশীলতা এবং তার লেখা ও ছবির দার্শনিক ও আধ্যাত্মিক অন্তঃসার দেখে মুগ্ধ হয়েছেন। তার ছবি ও কবিতাকে রোমান্টিক বা প্রাক-রোমান্টিক আন্দোলনের বৈশিষ্ট্যে বৈশিষ্ট্যমণ্ডিত বলে চিহ্নিত করা হয়েছে, কারণ তার মূল প্রকাশ অষ্টাদশ শতকে। বাইবেলের প্রতি ভক্তি থাকলেও ব্লেইক চার্চ অফ ইংল্যান্ডের প্রতি ক্ষিপ্ত ছিলেন, আসলে সকল ধরনের সংগঠিত ধর্মের প্রতিই তার ক্ষোভ ছিল। তিনি ফরাসি বিপ্লব এবং মার্কিন বিপ্লব এর আদর্শ ও উচ্চাভিলাস এবং Jakob Böhme ও Emanuel Swedenborg এর মত চিন্তাবিদদের দ্বারা অণুপ্রাণিত হয়েছিলেন। এই অণুপ্রেরণাগুলো থাকলেও তার কর্মের অনন্যতা তাকে কোন নির্দিষ্ট শ্রেণীর মাঝে ফেলতে দেয় না। ঊনবিংশ শতকের পণ্ডিত উইলিয়াম রোজেটি তাকে *glorious luminary* (প্রসিদ্ধ জ্যোতিষ্ক) বলেছিলেন এবং তার মতে ব্লেইক এমন একজন ব্যক্তি "যার আগমন তার পূর্বসূরীরা অনুমান করতে পারেনি, যাকে তার সমসাময়িকদের সাথে এক কাতারে দাঁড় করানো যায় না এবং যাকে কোন উত্তরসূরী দিয়ে কোনদিন প্রতিস্থাপিত করা যাবে না"।

## জন্ম ও শৈশব
১৭৫৭ সালের ২৮ নভেম্বর লন্ডনের সোহোতে অধুনা ব্রডউইক স্ট্রীটে উইলিয়াম ব্লেক জন্মগ্রহণ করেন। তাঁর বাবা জেমস ব্লেক পেশায় ছিলেন একজন কাপড়ের ব্যবসায়ী এবং তাঁর মায়ের নাম ছিল ক্যাথরিন রাইট আর্মিটেজ ব্লেক।

## শিক্ষাজীবন
উইলিয়াম ব্লেক লিখতে এবং পড়তে শিখেই মাত্র দশ বছর বয়সে স্কুল ছেড়ে দিয়েছিলেন। বাড়িতে মায়ের কাছেই শিক্ষালাভ করেছেন তিনি। একজন সমর্পিত খ্রিস্টান হয়েও ইংল্যান্ডের চার্চ এমনকি সমস্ত ধর্মীয় প্রতিষ্ঠান এবং সংগঠিত ধর্মের বিরোধী ছিলেন তিনি। রাফায়েল, মাইকেল এঞ্জেলো,  আলব্রেখট্ ডুরার-দের কাজ অনুকরণ করে ব্লেক চিত্রশিল্পের সঙ্গে পরিচিত হয়েছিলেন। 

## তথ্যসূত্র


## বহিঃসংযোগ

* William Blake Archive 

বিষয়শ্রেণী:ইংরেজ কবি
বিষয়শ্রেণী:ইংরেজ চিত্রশিল্পী
বিষয়শ্রেণী:১৭৫৭-এ জন্ম
বিষয়শ্রেণী:১৮২৭-এ মৃত্যু
বিষয়শ্রেণী:ধর্মের সমালোচক
বিষয়শ্রেণী:নারীবাদী পুরুষ
বিষয়শ্রেণী:পুরাণপ্রসূ সাহিত্যিক
বিষয়শ্রেণী:মহাকবি
বিষয়শ্রেণী:ইংরেজ পুরুষ কবি
বিষয়শ্রেণী:শিল্পী লেখক
বিষয়শ্রেণী:ইংরেজ নারীবাদী লেখক
বিষয়শ্রেণী:খ্রিস্টান কবি
বিষয়শ্রেণী:নবি
বিষয়শ্রেণী:রোমান্টিক কবি
স্লোভেনীয় ভাষা

**স্লোভেনীয় ভাষা** (স্লোভেনীয় ভাষায়: slovenščina *স্লোওয়েনশ্চিনা*) ইন্দো-ইউরোপীয় ভাষাপরিবারের স্লাভীয় শাখার দক্ষিণ দলের পশ্চিম উপদলের একটি ভাষা। অন্য সব স্লাভীয় ভাষার মত স্লোভেনীয় ভাষাও প্রত্ন-স্লাভীয় ভাষা থেকে উৎপত্তি লাভ করেছে। লাতিন লিপিতে লেখা ১০৯০ সালের স্লোভেনীয় একটি উপভাষার লিখিত নিদর্শন পাওয়া গেছে। এগুলি সমগ্র স্লাভীয় সাহিত্যেরই প্রাচীনতম নিদর্শনগুলির একটি।

স্লোভেনিয়ার প্রায় ১৮ লক্ষ লোক স্লোভেনীয় ভাষাতে কথা বলেন। এছাড়াও ভাষাটি ইতালি, অস্ট্রিয়া, সার্বিয়া, ক্রোয়েশিয়া, এবং বসনিয়া ও হার্জেগোভিনাতে প্রচলিত। সব মিলিয়ে বিশ্বে ২০ লক্ষেরও বেশি লোক স্লোভেনীয় ভাষাতে কথা বলেন। স্লোভেনীয় ভাষার সাথে পার্শ্ববর্তী ক্রোয়েশিয়ার কায়কাভীয় ভাষার বেশ মিল রয়েছে। এই দুই ভাষার বক্তাগণ একে অপরকে বেশ ভালভাবে বুঝতে পারেন। এছাড়াও চাকাভীয় ক্রোয়েশীয় ভাষার কিছু উপভাষার সাথে স্লোভেনীয় ভাষার ব্যাকরণগত ও শব্দগত মিল রয়েছে।

স্লোভেনীয় ভাষা স্লোভেনিয়ার সরকারি ভাষা। তবে যুগোস্লাভ শাসনের কারণে অধিকাংশ স্লোভেনীয় বক্তা সার্বো-ক্রোয়েশীয় ভাষাতেও কথা বলতে পারেন। স্লোভেনিয়ার সরকারী, সামাজিক এবং ব্যক্তিগত পরিমণ্ডলের সর্বত্র স্লোভেনীয় ভাষা ব্যবহৃত হয়। ভাষাটিতে বহু সংবাদপত্র, ম্যাগাজিন ও বই প্রকাশিত হয়।

## বর্ণমালা
অতীতে স্লোভেনীয় ভাষা লিখতে গ্লাগোলিটিক বর্ণমালা ও লাতিন বর্ণমালা-ভিত্তিক বিভিন্ন বর্ণমালার প্রচলন ছিল। পরবর্তীতে বর্ণমালা নিয়ে মতানৈক্য দেখা দিলে ১৮৩৫ সালের দিকে একটি স্লোভেনীয় কৃষি পত্রিকা গায়-এর লাতিন বর্ণমালা (মূলত ক্রোয়েশীয় ভাষার জন্য প্রণীত) ব্যবহার করা শুরু করে, এরপর স্লোভেনীয় বর্ণমালা গায়-এর বর্ণমালার উপর ভিত্তি করে সংক্ষিপ্তাকারে পরিমার্জিত হয় কারণ ক্রোয়েশীয় ভাষার বেশ কিছু ধ্বনি স্লোভেনীয় ভাষায় নেই। নিম্নে স্লোভেনীয় বর্ণমালা দেখানো হল:

লক্ষণীয় যে, স্লোভেনীয় ভাষায় 'Lj lj' ও 'Nj nj' এর অস্তিত্ব থাকলেও এরা স্বাধীন বর্ণ হিসেবে স্বীকৃত নয় কারণ এরা সার্বো-ক্রোয়েশীয় শ্‌তোকাভীয় ভাষার মত আলাদা ধ্বনি বহন করে না। 'Dž dž' বিদেশি শব্দের  ধ্বনি লিখতে ব্যবহৃত হয় তবে স্লোভেনীয় ভাষায় এটিকেও আলাদা বর্ণ হিসেবে বিবেচনা করা হয় না। যুগোস্লাভ শাসনের কারণে স্লোভেনিয়াতে সার্বিয়া, বসনিয়া-হার্জেগোভিনা ও ক্রোয়েশিয়া থেকে আগত অনেক মানুষ রয়েছেন যাঁদের নামে 'Ć ć' ও 'Đ đ' বর্ণদ্বয় রয়েছে, তাই স্লোভেনীয় ভাষায় সার্বো-ক্রোয়েশীয় নামের ক্ষেত্রে এই দুই বর্ণ অপরিবর্তিত রেখেই ব্যবহৃত হয়। তবে স্লোভেনীয় ভাষায় এদের উচ্চারণ 'Č č' ও 'Dž dž' এর মতই।

যদিও গায়-এর লাতিন বর্ণমালার প্রণয়নের কারণে স্লোভেনিয়ার বর্ণমালা নিয়ে তদানীন্তন অনৈক্য দূরীভূত হয়েছিল তথাপি এই বর্ণমালা স্লোভেনীয় ভাষার জন্যে উপযোগী নয় বলে কেউ কেউ মনে করেন। এর একটি কারণ হচ্ছে স্লোভেনীয় ভাষার সকল ধ্বনি বর্তমান বর্ণমালা দিয়ে ঠিকমত প্রকাশ করা যায় না। যেমন,  ধ্বনিটি ক্ষেত্রবিশেষে 'L l' বা 'V v' দিয়ে লেখা হয়। আবার 'E e' ও 'O o' শব্দভেদে বিভিন্ন স্বরবর্ণ বহন করে।

বিষয়শ্রেণী:স্লোভেনিয়ার ভাষা
বিষয়শ্রেণী:অস্ট্রিয়ার ভাষা
বিষয়শ্রেণী:ইতালির ভাষা
বিষয়শ্রেণী:হাঙ্গেরির ভাষা
বিষয়শ্রেণী:দক্ষিণ স্লাভীয় ভাষাসমূহ
বিষয়শ্রেণী:স্লোভেনীয় ভাষা
বিষয়শ্রেণী:সার্বিয়ার ভাষা
রেনেসাঁ (বাংলাদেশি ব্যান্ড)

**রেনেসাঁ** বাংলাদেশের একটি অন্যতম জনপ্রিয় ব্যান্ড যা ১৯৮৫ সালে গঠিত হয়। ১৯৮৫ সালে নকীব খান সোলস ছেড়ে ঢাকায় আসার পর এই ব্যান্ড গঠন করেন। প্রথমদিকের সদস্যদের মধ্যে এতে ছিলেন নকীব খান, ফয়সাল সিদ্দিকি বগী, পিলু খান (নকীব খানের অনুজ) , কাজী হাবলু, মোটো, মামুন

## ইতিহাস
১৯৮৫ সালে বাংলাদেশের রক ব্যান্ড সোলস ছাড়ার পর নকিব খান রেনেসাঁ গঠন করেন। ব্যান্ডটির প্রথম অ্যালবাম প্রকাশিত হয় ১৯৮৮ সালে। 

নকীব খান বলেন- ‘তখন দেশে রক গানের জোয়ার চলছে। আমরা চাচ্ছিলাম সেখান থেকে বেরিয়ে এসে নতুন কিছু করতে। মেলোডিয়াস, শক্তিশালী লিরিকস নিয়ে বাংলা গান করতে আমাদের দারুণ আকাংঙ্খা হচ্ছিল।’  রেনেসাঁর অন্যতম সদস্য নকীব খান বলেন, ‘যেহেতু আমরা সবাই চাকরি নিয়ে ব্যস্ত থাকি তাই একটু সময় নিয়ে অ্যালবামের কাজগুলো করতে হয়। তা ছাড়া আমাদের ব্যান্ডের সবাই গানের ব্যাপারে খুবই সিরিয়াস। গানের গুণগত মানের ব্যাপারে আমরা কখনোই আপস করতে রাজি নই।’  নকিব খান ও পিলু খান “টু বি কনটিনিউড...” নামের একটি ছবিতে ‘তোমার কষ্টের চিৎকারে জন্ম নিলাম আমি’ শিরোনামের গান গেয়েছেন যে ছবিটি পরিচালনা করছেন ইফতেখার আহমেদ ফাহমি।

২০০৯ সালে এবিসি রেডিওর ঈদ আনন্দ আয়োজনে স্টুডিও কনসার্টে অংশ নেয় রেঁনেসা ব্যান্ড।

## প্রকাশিত এলবাম
* রেঁনেসা (১৯৮৮)
* তৃতীয় বিশ্ব (১৯৯৩)
* একাত্তরের রেনেসাঁ (১৯৯৮)
* একুশ শতকে রেঁনেসা (২০০৪)

## তথ্যসূত্র


বিষয়শ্রেণী:বাংলাদেশের সঙ্গীত
বিষয়শ্রেণী:বাংলাদেশী সঙ্গীত দল
বিষয়শ্রেণী:বাংলা ব্যান্ড
বিষয়শ্রেণী:১৯৮৫-এ বাংলাদেশে প্রতিষ্ঠিত
দলছুট

**দলছুট** একটি বাংলাদেশী পপ রক ব্যান্ড দল, যেটি ১৯৯৬ সালে বাপ্পা মজুমদার ও সঞ্জীব চৌধুরী দ্বারা ঢাকায় প্রতিষ্ঠিত হয়।

## ইতিহাস
১৯৯৭ সালে, দলছুট তাদের ১তম অ্যালবাম বের করে *আহ্*।

২০০০ সালে, দলছুট তাদের ২তম অ্যালবাম বের করে *হৃদয়পুর*।

২০০২ সালে, দলছুট তাদের ৩তম অ্যালবাম বের করে *আকাশ চুরি*।

২০০৭ সালে, দলছুট তাদের ৪তম অ্যালবাম বের করে *জোছনা বিহার*।

২০০৮ সালে, দলছুট তাদের ৫তম অ্যালবাম বের করে *টুকরো কথা*।

২০১০ সালে, দলছুট তাদের ৬তম অ্যালবাম বের করে *আয় আমন্ত্রণ*।

২০২৪ সালে, দলছুট তাদের ৭তম অ্যালবাম বের করে *সঞ্জীব*।

## সদস্য
### বর্তমান
* বাপ্পা মজুমদার (কণ্ঠ, গিটার) 
* ওয়াহিদুর রহমান মাসুম (গীটার) 
* সোহেল আজিজ (কি-বোর্ডিস্ট) 
* জন সাটন মুন্সী (বেস গিটার) 
* শেখ ইমরান আহমেদ দানো (ড্রামস) 

### অতীত
* সঞ্জীব চৌধুরী (কণ্ঠ) 

## ডিস্কোগ্রাফি

## তথ্যসূত্র

## বহিঃসংযোগ

বিষয়শ্রেণী:বাংলাদেশের সঙ্গীত
বিষয়শ্রেণী:বাংলাদেশী সঙ্গীত দল
বিষয়শ্রেণী:বাংলা ব্যান্ড
বিষয়শ্রেণী:১৯৯৬-এ প্রতিষ্ঠিত সঙ্গীত দল
বিষয়শ্রেণী:১৯৯৬-এ বাংলাদেশে প্রতিষ্ঠিত
ম্যানহাটান (চলচ্চিত্র)

**ম্যানহাটান** মার্কিন অভিনেতা ও পরিচালক উডি অ্যালেনের একটি চলচ্চিত্র।

বিষয়শ্রেণী:উডি অ্যালেন পরিচালিত চলচ্চিত্র
বিষয়শ্রেণী:১৯৭৯-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন প্রণয়ধর্মী হাস্যরসাত্মক চলচ্চিত্র
বিষয়শ্রেণী:নিউ ইয়র্ক শহরে ধারণকৃত চলচ্চিত্র
বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র
বিষয়শ্রেণী:লেখক সম্পর্কে চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে বাফটা পুরস্কার বিজয়ী
বিষয়শ্রেণী:চার্লস এইচ জেফে প্রযোজিত চলচ্চিত্র
বিষয়শ্রেণী:ম্যানহাটনের পটভূমিতে চলচ্চিত্র
বিষয়শ্রেণী:মার্শাল ব্রিকম্যানের চিত্রনাট্য
বিষয়শ্রেণী:১৯৭০-এর দশকের মার্কিন চলচ্চিত্র
বিষয়শ্রেণী:১৯৭০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:মার্কিন প্রণয়ধর্মী হাস্যরসাত্মক নাট্য চলচ্চিত্র
বিষয়শ্রেণী:চলচ্চিত্রে নারী উভকামিতা
বিষয়শ্রেণী:উডি অ্যালেনের চিত্রনাট্য
বিষয়শ্রেণী:লেসবিয়ান সম্পর্কিত চলচ্চিত্র
বিষয়শ্রেণী:ইউনাইটেড আর্টিস্ট্‌সের চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:ইংরেজি ভাষার প্রণয়ধর্মী হাস্যরসাত্মক নাট্য চলচ্চিত্র
শ্রীনগর (দ্ব্যর্থতা নিরসন)

* শ্রীনগর, জম্মু ও কাশ্মীর- ভারতের জম্মু ও কাশ্মীর কেন্দ্রশাসিত অঞ্চলের রাজধানী।
* শ্রীনগর উপজেলা- বাংলাদেশের মুন্সীগঞ্জ জেলার একটি উপজেলা।
আমেরিকা (দ্ব্যর্থতা নিরসন)

**আমেরিকা** দ্বারা নিম্নের যেকোন একটি বোঝায়:
## দেশ
* মার্কিন যুক্তরাষ্ট্র - আমেরিকা মহাদেশ অঞ্চলের সবচেয়ে প্রভাবশালী রাষ্ট্র।

## মহাদেশ
* আমেরিকা অঞ্চল - ৬ মহাদেশ মডেল অনুসারে উত্তর আমেরিকা এবং দক্ষিণ আমেরিকা মহাদেশ নিয়ে গঠিত সুবৃহৎ অঞ্চল।
* উত্তর আমেরিকা, ৭ মহাদেশ মডেলের এক মহাদেশ।
* দক্ষিণ আমেরিকা, ৭ মহাদেশ মডেলের এক মহাদেশ।

## অন্যান্য
### স্থানের নাম
* নেদারল্যান্ডস
** আমেরিকা, নেদারল্যান্ডস
** আমেরিকা, লিমবার্গ
* আমেরিকা, স্যাক্সনি

## আরো দেখুন

বিষয়শ্রেণী:আমেরিকা
খুলাফায়ে রাশেদীন

**খুলাফায়ে রাশেদীন** (), বা সাধারণভাবে **রাশেদীন** বা **রাশিদুন**, বলতে ইসলামের প্রথম চারজন খলিফাকে বোঝায়। তাদের খিলাফতকে রাশিদুন খিলাফত বলা হয়। চারজন খলিফা হলেন – আবু বকর (রা.) (৬৩২–৬৩৪ খ্রিস্টাব্দ), উমর ইবনুল খাত্তাব (রা.) (৬৩৪–৬৪৪ খ্রিষ্টাব্দ), উসমান ইবন আফফান (রা.) (৬৪৪–৬৫৬ খ্রিস্টাব্দ) ও আলী ইবন আবী তালিব (রা.) (৬৫৬–৬৬১ খ্রিস্টাব্দ)। এছাড়াও হাসান ইবনে আলীকেও (৬৬১ খ্রিস্টাব্দ) মাঝেমধ্যে খুলাফায়ে রাশেদীনদের অন্তর্ভুক্ত করা হয়। তারা সকলেই মুহাম্মাদের সহচর ও আত্মীয় ছিলেন এবং তার মৃত্যুর পর ইসলামের নেতৃত্ব দেন ও ন্যায় বিচার প্রতিষ্ঠা করেন 

## উৎপত্তি
খুলাফায় রাশেদিন নামক এই ধারণাটির উৎপত্তি ঘটে আব্বাসীয় খিলাফতের সময়কালে। মুহাম্মদের একটি হাদিস হতে শব্দটি নেওয়া হয়েছে। হাদিসটি নিম্নরূপ,

## সামরিক সম্প্রসারণ

রাশিদুন খলিফারা সিরিয়া (৬৩৭), আর্মেনিয়া (৬৩৯), মিশর (৬৩৯) ও সাইপ্রাস (৬৫৪) ছাড়াও সমগ্র পারস্য জয় করে আরব ছাড়িয়ে ইসলামকে ব্যাপকভাবে বিস্তৃত করেছিলেন।

## সময়রেখা
উল্লেখ্য, এই সময়রেখাতে সালের শুরু থেকে খলিফাদের শাসনামল দেখানো হয়েছে, কিন্তু খলিফাদের শাসনামল সেই সালের শুরু থেকে নাও হতে পারে এবং মাঝে বা শেষের দিকেও হতে পারে।


ImageSize = width:700 height:60
PlotArea = width:680 height:30 left:10 bottom:20

Colors =
 id:yellow value:rgb(0.7,0.7,1) # light yellow
 id:red value:rgb(1,0.7,0.7) # light red
 id:green value:rgb(0.7,1,0.7) # light green
 id:blue value:rgb(1,1,0.7) # light blue
 id:cyan value:rgb(0.7,1,1) # light blue
 id:purple value:rgb(1,0.7,1) # light purple
 id:grey value:gray(0.8) # grey

Period = from:630 till:665
TimeAxis = orientation:horizontal
ScaleMajor = unit:year increment:5 start:630
ScaleMinor = unit:year increment:1 start:632

BarData=
 bar:barre1

PlotData=

 align:center textcolor:black fontsize:8 mark:(line,black) shift:(0,-5)

 bar:barre1
 from: 632 till: 634 color:orange text:আবু বকর
 from: 634 till: 644 color:yellow text:ওমর
 from: 644 till: 656 color:blue text:উসমান
 from: 656 till: 661 color:red text:আলী



## তথ্যসূত্র

## পাদটীকা

## বহিঃসংযোগ

বিষয়শ্রেণী:খুলাফায়ে রাশেদীন
বিষয়শ্রেণী:ইসলামের ইতিহাস
বিষয়শ্রেণী:সাহাবা
বিষয়শ্রেণী:৭ম শতাব্দীর খলিফা
বিষয়শ্রেণী:রাশিদুন খিলাফতের ব্যক্তি
বিষয়শ্রেণী:রাশিদুন খিলাফত
বিষয়শ্রেণী:সুন্নি ইসলাম
বিষয়শ্রেণী:ইসলামি পরিভাষা
নচিকেতা (ঋষি)

থাম্ব|যম ও নচিকেতা
**নচিকেতা** (সংস্কৃত: नचिकेत, ) হিন্দু পৌরাণিক থেকে আত্মা এবং ব্রাহ্মণের প্রকৃতি সম্পর্কিত শিশু চরিত্র। গল্পটি কঠ উপনিষদ্‌-এ (খ্রিষ্টপূর্ব ৫ম শতাব্দী) বলা হয়, যদিও নামটি তার আগে বিভিন্ন তথ্যসূত্রে উল্লেখ রয়েছে। তাকে স্বয়ং জ্ঞান, শরীর থেকে মৃত্যু, যম দেবতা দ্বারা মানুষের আত্মা (পরম স্বত্ত্বা) বিচ্ছেদ শেখানো হয়। নচিকেতা জাগতিক ইচ্ছা, যা ক্ষণজীবী, তা প্রত্যাখ্যান জন্য উল্লেখযোগ্য। নবজন্মে আত্মার মুক্তির জন্য তার একমনা সাধনা উল্লেখযোগ্য

## আরোও দেখুন
*কঠ উপনিষদ্‌

## তথ্যসূত্র

* ভগনী নিবেদিতা & Ananda K.Coomaraswamy: Myths and Legends of the Hindus and Bhuddhists, Kolkata, 2001 
* Sri Krishna Prem:  *The Yoga of the Kathopanishad*, London, John M. Watkins, 1955 (No ISBN)
*Swami Krishnananda.org 
*A History of Pre-Buddhistic Indian Philosophy By Benimadhab Barua
*Encyclopaedia of the Hindu world By Gaṅgā Rām Garg

## বহিঃসংযোগ

* The Mahabharata, Book 13, ''Anusanana Parva'' sacred-texts.com

বিষয়শ্রেণী:হিন্দু পুরাণ
বিষয়শ্রেণী:ঋষি
বিষয়শ্রেণী:হিন্দু দার্শনিক ও ধর্মতত্ত্ববিদ
বিষয়শ্রেণী:হিন্দু পৌরাণিক চরিত্র
ফখরুদ্দীন আহমদ

** ফখরুদ্দীন আহমেদ** (জন্ম: ১ মে ১৯৪০) হলেন একজন বাংলাদেশী অর্থনীতিবিদ, সাবেক সচিব এবং বাংলাদেশের কেন্দ্রীয় ব্যাংক বাংলাদেশ ব্যাংকের সাবেক গভর্নর। অস্থির রাজনৈতিক পরিস্থিতির মাঝে ২০০৭ সালের ১২ জানুয়ারি তিনি বাংলাদেশের তত্ত্বাবধায়ক সরকারের প্রধান উপদেষ্টার দায়িত্ব গ্রহণ করেন এবং ২০০৯ সালের জানুয়ারিতে সংসদ নির্বাচনের আগ পর্যন্ত দায়িত্ব পালন করেন।

## প্রাথমিক জীবন ও শিক্ষা
ড. ফখরুদ্দীন আহমেদ ১৯৪০ সালের ১লা মে বাংলাদেশের মুন্সীগঞ্জ জেলার টংগিবাড়ী উপজেলার ধীপুর ইউনিয়নের রব নগরকান্দি গ্রামে জন্মগ্রহণ করেন। তার পিতার নাম ড. মহিউদ্দিন আহমেদ।

ফখরুদ্দীন আহমেদ ঢাকা বিশ্ববিদ্যালয় থেকে অর্থনীতি বিষয়ে ১৯৬০ এবং ১৯৬১ সালে যথাক্রমে স্নাতক এবং স্নাতকোত্তর উভয়টিতেই প্রথম শ্রেণিতে উত্তীর্ণ হন। তিনি যুক্তরাষ্ট্রের মাসাচুয়েটসের উইলিয়ামস কলেজ থেকে উন্নয়ন অর্থনীতিতে মাস্টার্স এবং প্রিন্সটন বিশ্ববিদ্যালয় থেকে অর্থনীতিতে ডক্টরেট সম্পন্ন করেন।

## কর্মজীবন
শিক্ষাজীবন সম্পন্নের পর তিনি কিছুকাল ঢাকা বিশ্ববিদ্যালয়ে শিক্ষকতা করেন। এরপর তিনি তৎকালীন পাকিস্তানের কর্মকমিশনে যোগ দেন। বাংলাদেশের স্বাধীনতার পর তিনি ১৯৭৮ সাল পর্যন্ত বাংলাদেশ কর্মকমিশনে চাকরি করেন।
সে বছরই তিনি বিশ্বব্যাংকে যোগদান করেন এবং সময়ের ব্যবধানে বিভিন্ন পদ পার করে ব্যাংকের উপরাষ্ট্রপতির পদে অধিষ্ঠিত হন। ২০০১ সালের ১৯শে নভেম্বর তিনি বিশ্বব্যাংকের তার পদ থেকে পদত্যাগ করেন এবং বাংলাদেশের কেন্দ্রীয় ব্যাংকের (বাংলাদেশ ব্যাংক) গভর্নর হিসেবে যোগদান করেন।
৩০শে এপ্রিল ২০০৫ সালে গভর্নর হিসেবে তার মেয়াদ অতিক্রমের পর তিনি পল্লী কর্ম সহায়ক ফাউন্ডেশন (পি.কে.এস.এফ) কর্মরত ছিলেন।

## তত্ত্বাবধায়ক সরকারের প্রধান উপদেষ্টা
রাজনৈতিক দলগুলোর দ্বারা সৃষ্ট বিশৃঙ্খল অবস্থার পরিপ্রেক্ষিতে ২০০৭ সালের ১২ই জানুয়ারি তৎকালীন রাষ্ট্রপতি ইয়াজউদ্দিন আহম্মেদ দেশে জরুরি অবস্থা ঘোষণা করেন। একই সাথে সেনা সমর্থিত একটি তত্ত্বাবধায়ক সরকার গঠিত হয় যার প্রধান উপদেষ্টা হিসেবে ফখরুদ্দীন আহমেদকে নিয়োগ করা হয়। ফখরুদ্দিন আহমেদ ক্ষমতা গ্রহণের মধ্য দিয়ে ইতঃপূর্বে রাষ্ট্রপতিকে প্রধান উপদেষ্টা করে গঠিত তত্ত্বাবধায়ক সরকার বিলুপ্ত হয়। ফখরুদ্দিন আহমেদ দায়িত্ব গ্রহণের পর তৎকালীন জাতীয় জীবনে রাজনৈতিক ও সামাজিক অস্থিরতা হ্রাসে গুরুত্বপূর্ণ অবদান রাখার জন্য বেশ প্রশংসিত হন। সে সময় বিশ্বের সর্বাধিক দুর্নীতিগ্রস্ত দেশ হিসেবে পরিচিত বাংলাদেশে ফখরুদ্দীন আহমেদ দুর্নীতিবিরোধী নানান কার্যক্রম পরিচালনা করেন। সে সময় দেশের প্রায় ১৬০ জন রাজনীতিবিদ, সরকারি কর্মকর্তা, নিরাপত্তা কর্মকর্তার নামে অর্থ আত্মসাৎ, ও অন্যান্য দুর্নীতির অভিযোগ এনে মামলা করা হয়। এসময় দেশের ভূতপূর্ব দুই প্রধানমন্ত্রী খালেদা জিয়া এবং শেখ হাসিনাকে গ্রেপ্তার করা হয়। ২০০৮ সালের ২৯শে ডিসেম্বর জাতীয় সংসদ নির্বাচন অনুষ্ঠিত হয় এবং এতে আওয়ামী লীগ দুই তৃতীয়াংশ আসনে জয়ী হয়ে সরকার গঠন করলে ফখরুদ্দিন আহমেদ গঠিত তত্ত্বাবধায়ক সরকার বিলুপ্ত হয়। এরপর থেকে ফখরুদ্দিন আহমেদ জনসম্মুখের আড়ালে রয়েছেন।

## তথ্যসূত্র

## বহিঃসংযোগ

 

বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ সরকার
বিষয়শ্রেণী:বাংলাদেশী সুন্নি মুসলিম
বিষয়শ্রেণী:মুন্সীগঞ্জ জেলার ব্যক্তি
বিষয়শ্রেণী:বাঙালি মুসলিম
বিষয়শ্রেণী:বাংলাদেশ ব্যাংকের গভর্নর
বিষয়শ্রেণী:বাংলাদেশের প্রধান উপদেষ্টা
বিষয়শ্রেণী:বিক্রমপুরের ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী ব্যাংকার
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:উইলিয়ামস কলেজের প্রাক্তন শিক্ষার্থী
গান্ধী আশ্রম ট্রাস্ট

থাম্ব|গান্ধী আশ্রম নোয়াখালী জেলায় অবস্থিত একটি জনহিতকর ও সমাজকল্যাণমূলক প্রতিষ্ঠান
**গান্ধী আশ্রম** নোয়াখালী জেলায় অবস্থিত একটি জনহিতকর ও সমাজকল্যাণমূলক প্রতিষ্ঠান। ১৯৪৬ সালে জাতিগত সংঘাত পর মহাত্মা গান্ধী নোয়াখালী জেলা এর বেগমগঞ্জ উপজেলা ভ্রমণ করেন এরং ১৯৪৭ সালের ২৯ জানুয়ারি গান্ধী বর্তমানে সোনাইমুড়ি উপজেলার জয়াগ বাজার নামক স্থানে পরিদর্শনের জন্য গেলে, সেখানকার তৎকালীন জমিদার ব্যরিস্টার হেমন্ত কুমার ঘোষ তার সকল সম্পত্তি গান্ধীজির আদর্শ প্রচার এবং গান্ধীজির স্মৃতি সংরক্ষণের একটি ট্রাস্টের মাধ্যমে জন্য দান করেন এবং গান্ধীজির নামে একটি আশ্রম প্রতিষ্ঠা করেন।

ট্রাস্টটি প্রথমে আম্বিকা কালিগঙ্গা চ্যেরিটেবল ট্রাস্ট হিসেবে নিবন্ধন কৃত হলেও ১৯৭৫ সালে এটি নাম পরিবর্তিত হয়ে গান্ধি আশ্রম ট্রাস্টে পরিনত হয়। গান্ধি আশ্রমে গান্ধিজির নামে একটি জাদুঘর ও আছে যাতে গান্ধিজির তখনকার নোয়াখালী সফরের একশতাধিক ছবি ও ব্যবহৃত জিনিসপত্র ও প্রকাশিত লেখা সংরক্ষিত আছে।

১৯৭১ সালে বাংলাদেশের মুক্তিযুদ্ধের পর, গান্ধী আশ্রমের দৃষ্টিভঙ্গি ও উদ্দেশ্যের পরিবর্তন ঘটে। তখন দাতব্য কার্যক্রমের পাশাপাশি দরিদ্র ও অনগ্রসরদের উন্নয়ন ও কল্যাণের লক্ষ্যে কার্যক্রম গ্রহণ করা হয়। বর্তমানে, গান্ধী আশ্রম ট্রাস্টের প্রধান লক্ষ্য হচ্ছে জীবনযাত্রার উন্নত মানের উন্নয়ন। বর্তমানে আশ্রমটি একটি ট্রাষ্ট হিসেবে পল্লি উন্নয়নের কাজ করছে।

## আরও দেখুন
* মহাত্মা গান্ধী
* জাতীয় গান্ধী জাদুঘর

## তথ্যসূত্র

## বহিঃসংযোগ
* গান্ধী আশ্রম ট্রাস্ট

বিষয়শ্রেণী:বাংলাদেশ ভিত্তিক সংগঠন
বিষয়শ্রেণী:বাংলাদেশী জনহিতৈষী
বিষয়শ্রেণী:মহাত্মা গান্ধীর স্মারক
বিষয়শ্রেণী:নোয়াখালীর ইতিহাস
কীটতত্ত্ব

thumb|
**কীটতত্ত্ব** (বা কীটবিজ্ঞান বা কীটবিদ্যা; ) প্রাণীবিজ্ঞানের ফলিত শাখা যেখানে কীট বা পোকা সম্পর্কিত যাবতীয় বিষয়সমুহ বৈজ্ঞানিক উপায়ে আলোচনা করা হয়। কীটতত্ত্ব শব্দটি ইংরেজী Entomology শব্দের প্রতিশব্দ। Entomology শব্দটি দুটি গ্রীক শব্দ Entomon অর্থ insect বা কীটপতঙ্গ এবং logos অর্থ knowledge বা জ্ঞান বা আলোচনা থেকে এসেছে। এটি প্রাণিবিজ্ঞানের এমন একটি শাখা যা কীটপতঙ্গ সম্বন্ধে আলোচনা করে। সুতরাং প্রাণিবিজ্ঞানের যে শাখায় কীটপতঙ্গের উৎপত্তি ও বিস্তৃতি, দৈহিক গঠন, পরিস্ফুটন, শ্রেণিবিন্যাস, পরিবেশ, বিবর্তন, অর্থনৈতিক গুরুত্ব প্রভৃতি সম্বন্ধে আলোচনা, পর্যালোচনা ও গবেষণা করা হয় তাকে কীটতত্ত্ব বলে।

## আলোচ্য বিষয় সমূহ
থাম্ব|428x428পিক্সেল|1800 এর দশকের বেশ কয়েজন বিশিষ্ট আমেরিকান এনটমোলজিস্ট
প্রাণিবিদ্যার অন্যান্য শাখার মতোন কীটবিজ্ঞান একটি ট্যাক্সন-ভিত্তিক বিভাগ। যেকোনো ধরনের বৈজ্ঞানিক অধ্যয়ণ, যাতে কীট সম্বন্ধীয় অনুসন্ধানের উপর আলোকপাত করা হয়, সংজ্ঞানুসারে তাকে কীটবিজ্ঞান বলে। সে কারণে কীটবিজ্ঞানের আলোচনার মধ্যে নানান বিষয় অন্তর্ভুক্ত থাকে যেমন, আণবিক জিনতত্ত্ব, আচরণ, বায়োমেকানিকস, জৈব রসায়ন, সিসটেমেটিক্স, শারীরবিদ্যা, বিবর্তনশীল জীববিদ্যা, ইকোলজি|বাস্তুবিদ্যা, অঙ্গসংস্থানবিদ্যা, জীবাশ্মবিজ্ঞান, গণিত, নৃবিজ্ঞান, রবোটিক্স, কৃষি, পুষ্টি, ফরেনসিক বা বিচারসহায়ক বিজ্ঞান, ইত্যাদি।

## কীট

কীটপতঙ্গ এক ধরনের খন্ডায়িত প্রাণী। এগুলা আর্থ্রোপোডা বা সন্ধিপদী পর্বের অন্তর্গত ইনসেক্টা শেনীর সদস্য যেগুলো প্রাণিজগতের বৃহত্তম গোষ্ঠী। প্রায় ১৩ লক্ষ বর্ণনাকৃত প্রজাতির মধ্যে কীট হল জানা জীবের মধ্যে দুই-তৃতীয়াংশেরও অধিক।  ৪০ কোটি বছরেরও পুরনো ইতিহাসধারী এই কীটের সাথে মানুষ এবং অন্যান্য জীবের জীবন ওতোপ্রতোভাবে জড়িয়ে আছে।

অতীতে “পতঙ্গ” শব্দটি অধিক অস্পষ্ট ছিল, এবং ঐতিহাসিকভাবে কীটবিজ্ঞানের সংজ্ঞার মধ্যে অন্যান্য পর্বের বা আর্থ্রোপোড দলের স্থলজ প্রাণী, যেমন আরাকনিড, মিরিয়াপোড, কেঁচো, স্থল শামুক, এবং স্লাগের অধ্যয়নও অন্তর্ভুক্ত ছিল। বৃহৎ পরিসরে অনানুষ্ঠানিকভাবে এখনও কীট বুঝাতে এসবকেও বুঝানো হয়।

## তথ্যসূত্র

বিষয়শ্রেণী:কীটতত্ত্ব
বিষয়শ্রেণী:প্রাণিবিজ্ঞান
শঙ্কর

* শঙ্কর মাছ
* **শঙ্কর** শিব হিন্দু (এবং প্রাক-আর্য) দেবতা
* শংকর বা শঙ্কর নামক ব্যক্তি (শিবের নামে নামকরণ) বা এরকম নামের স্থান বা সংস্থা
** লেখক শংকর যাঁর পুরো নাম মণিশংকর মুখোপাধ্যায়
** শঙ্কর ঘোষ কলকাতার প্রখ্যাত তবলা বাদক
** শঙ্কর নেত্রালয় তমিলনাড়ুতে অবস্থিত একটি বিখ্যাত চক্ষু চিকিৎসা কেন্দ্র
* সংকর বা সঙ্কর অর্থাৎ বিভিন্ন বা বিরুদ্ধ পদার্থের মিশ্রণ, 
** সংকর ধাতু (দেখুন সংকর ধাতুর তালিকা)
** বর্ণসংকর
** সংকর জীব - দুটি ভিন্ন প্রজাতির আন্তঃপ্রজননের ফলে উদ্ভূত নতুন প্রজন্ম
** সংকর গণতন্ত্র, একপ্রকার মিশ্র গণতান্ত্রিক-স্বৈরতান্ত্রিক ব্যবস্থা যেখানে আইনত গণতন্ত্র থাকলেও কার্যত তা নেই।
শঙ্কর মাছ

thumb|ঈগল রে
উপর নিচে চ্যাপ্টা দেহ, বাদুড়ের মতো একজোড়া ছড়ানো ডানা ও অতি দীর্ঘ লেজ বিশিষ্ট তরুণাস্থিযুক্ত মাছ (ইংরাজী নাম Batoids বা Ray)। এর লেজ দিয়ে চাবুক তৈরি হত। এদের কারো কারো বিদ্যুৎবাহী অঙ্গ আছে (ইলেক্ট্রিক রে), এদের বলা হয় শংকর মাছ। এখন পর্য়ন্ত তেরটি পরিবারে অন্তর্ভুক্ত আনুমানিক ৫৬০ প্রজাতির মাছের বর্ণনা পাওয়া যায়।

## তথ্যসূত্র

বিষয়শ্রেণী:তরুণাস্থিযুক্ত মাছ
পাকমণ্ড

**পাকমণ্ড** () হলো পাচক রস মিশ্রিত খাদ্যাংশ। খাবার মুখ দিয়ে চিবানোর পর পাকস্থলীতে এসে পৌঁছালে পাচক রস পাকস্থলীর সংকোচন-প্রসারণের সাথে সাথে খাদ্যের সাথে ভালভাবে মিশে যায়। পাকমণ্ডে আংশিক পাচিত খাবার, হাইড্রোক্লোরিক এসিড, ও নানা ধরনের এনজাইম থাকে। এর রং হলুদাভ। সাধারণত মানব পাকস্থলীর খাদ্যের পাকমণ্ডে পরিণত হতে ৪০ মিনিট থেকে ঘণ্টাখানেক লাগতে পারে।

## আরো দেখুন
* পাকস্থলী
* পরিপাক তন্ত্র
* এনজাইম

## তথ্যসূত্র

বিষয়শ্রেণী:পরিপাকতন্ত্র
বিষয়শ্রেণী:মানব পরিপাকতন্ত্র
বিষয়শ্রেণী:দৈহিক তরল
পাকাচামড়া

thumb|চামড়া প্রক্রিয়াজাত করার যন্ত্রপাতি
**পাকাঁচামড়া** (ইংরেজি Leather *লেদার*) বা পরিশোধিত চামড়া হল বিভিন্ন স্তন্যপায়ী প্রাণী, পাখি, সরীসৃপ, ইত্যাদির গায়ের চামড়াকে লোমমুক্ত করে "ট্যানিং" নামক রাসায়নিক প্রক্রিয়ার মাধ্যমে পরিশোধনের ফলে প্রাপ্ত দ্রব্য। পাকাঁচামড়া মজবুত, নমনীয় ও মসৃণ। এটা দিয়ে জুতা, সুটকেস, ব্যাগ, বেল্ট, বল, ইত্যাদি তৈরি করা হয়।

বিষয়শ্রেণী:পশুচর্ম
বিষয়শ্রেণী:চামড়া
খচ্চর

ঘোড়া ও গাধার সংকর প্রাণীকে **খচ্চর** বা **অশ্বতর** বলে। ছেলে গাধা আর মেয়ে ঘোড়ার বাচ্চা হলে তাকে ইংরেজিতে বলে *মিউল* আর মেয়ে গাধা আর ছেলে ঘোড়ার বাচ্চা হলে তাকে বলে *হিনি*।

বাংলা ভাষায় খচ্চর ছেলে বা মেয়ে হতে পারে।

কিন্তু এরা সংকর, তাই প্রজননে অক্ষম। খচ্চরের মধ্যে ঘোড়া ও গাধা দুইয়েরই অনেক গুণ আছে। যেমন গাধার মত শান্ত ও এবং ঘোড়ার মত সাহসী ও শক্তিশালী। এটি আকারে ঘোড়ার চেয়ে ছোট হয়ে থাকে, তবে বুদ্ধিবৃত্তিকভাবে গাধার চেয়ে কিছুটা উন্নত। 
thumb|গ্রিসের খচ্চর
thumb|৫ বছরের ছেলে খচ্চর

## চিত্রশালা

File:A British Army mule train transports supplies in the Italian mountains, 21 November 1943. NA8984.jpg|World War II British Army pack Mule Train in Italy
File:Mule Train.jpg|Working mule train, Nicaragua 1957–1961
File:Cataline's Mule Train at Hazelton.gif|*১৯১১ খচ্চরের ঝাঁক* ব্রিটিশ কলাম্বিয়াতে
File:Mule train.jpg|Grand Canyon on the South Kaibab trail
File:Mule Train at Quesnel River.gif|১৮৬৮ খচ্চরের ঝাঁক ফ্রেজার নদী পাড়ি দিচ্ছে
File:Peter Birmann - The Devil%27s Bridge in the Schöllenen Gorge on the Way across the St. Gotthard Pass with a Mule Train, before 1805 - Google Art Project.jpg|সেন্ট গটহার্ড পাস, সুইজারল্যান্ড 
File:USSMexicanID1655 Mule 1944.jpg|USS Mexican (ID-1655) ১৯৪৪ সালের সেপ্টেম্বর ইতালীর নেপলসে মার্কিন সামরিক বাহিনীর খচ্চর নামাচ্ছে। 

## তথ্যসূত্র

বিষয়শ্রেণী:স্তন্যপায়ী প্রাণী
বিষয়শ্রেণী:অযুগ্ম ক্ষুরযুক্ত চতুষ্পদ
বিষয়শ্রেণী:গৃহপালিত প্রাণী
বিষয়শ্রেণী:প্রাণিসম্পদ
রাজকীয় সুয়েডীয় বিজ্ঞান একাডেমি

**রয়েল সুইডিশ একাডেমি অফ সায়েন্সেস** (সুয়েডীয়: Kungliga Vetenskapsakademien *কুংলিগা ভেতেন্‌স্কাপ্‌স্‌আকাদেমিয়েন*) সুইডেনের একটি বিজ্ঞান বিষয়ক প্রতিষ্ঠান যা পদার্থবিজ্ঞান ও রসায়নে নোবেল পুরস্কার দিয়ে থাকে। ১৭৩৯ সালে সুইডেনের রাজা ফ্রেদ্রিক ১ এই একাডেমি প্রতিষ্ঠা করেন। এটি সুয়েডীয় রাজকীয় একাডামিগুলির মধ্যে অন্যতম।

বিষয়শ্রেণী:নোবেল পুরস্কার
বিষয়শ্রেণী:রাজকীয় সুয়েডীয় বিজ্ঞান একাডেমি
বিষয়শ্রেণী:সুইডেনে বিজ্ঞান ও প্রযুক্তি
বিষয়শ্রেণী:জাতীয় বিজ্ঞান একাডেমি
রিশার গাস্কে

**রিশার গাস্কে** () (জন্ম ১৮ই জুন, ১৯৮৬) একজন ফরাসি পেশাদার টেনিস খেলোয়াড়। তিনি ২০০২ সালে টেনিসের বিশ্ব জুনিয়র চ্যাম্পিয়ন। তিনি ২০০৭ সালে উইম্বলডন টেনিস চ্যাম্পিয়নশিপে অ্যান্ডি রডিককে হারিয়ে সেমিফাইনালে উঠেন এবং ফলশ্রুতিতে ক্যারিয়ারের সেরা র‌্যাংকিং সপ্তম স্থান লাভ করেন। এ পর্যন্ত তিনি পাঁচটি এটিপি একক শিরোপা জয় করেছেন এবং আরও পাঁচটির ফাইনালে অবতীর্ণ হয়ে রানার-আপ হয়েছেন। ছোটবেলাতেই গাস্কের টেনিস প্রতিভা সবার দৃষ্টি আকর্ষণ করেছিল। তিনি ২০০২ সালে মাত্র ১৫ বছর ১০ মাস বয়সে, সবচেয়ে কমবয়সী খেলোয়াড় হিসেবে একটি মাস্টার্স টুর্নামেন্ট খেলার যোগ্যতা অর্জন করেন, মন্টি কার্লো মাস্টার্সে।

## পাদটীকা
## তথ্যসূত্র

বিষয়শ্রেণী:ফরাসি টেনিস খেলোয়াড়
বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হপম্যান কাপের প্রতিযোগী
বিষয়শ্রেণী:টেনিসে অলিম্পিক পদক বিজয়ী
বিষয়শ্রেণী:ফ্রেঞ্চ ওপেন বিজয়ী
বিষয়শ্রেণী:ফ্রেঞ্চ ওপেন জুনিয়র চ্যাম্পিয়ন
বিষয়শ্রেণী:২০১২ গ্রীষ্মকালীন অলিম্পিকের টেনিস খেলোয়াড়
বিষয়শ্রেণী:মিশ্র দ্বৈতে গ্র্যান্ড স্ল্যাম (টেনিস) চ্যাম্পিয়ন
বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী
বিষয়শ্রেণী:অলিম্পিক ব্রোঞ্জপদক বিজয়ী ফরাসি
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:অর্দ্র নাসিয়োনাল দ্য মেরিতের নাইট
বিষয়শ্রেণী:ইউএস ওপেন (টেনিস) জুনিয়র চ্যাম্পিয়ন
ভালদেমার পাউলসেন

**ভালদেমার পাউলসেন** () (২৩শে নভেম্বর, ১৮৬৯ – ২৩শে জুলাই, ১৯৪২) ছিলেন একজন ডেনীয় তড়িৎ প্রকৌশলী। তিনি চৌম্বকীয় তার রেকর্ডার উদ্ভাবন করেন।  এই উদ্ভাবনের সূত্র ধরেই পরবর্তীকালে চৌম্বকীয় টেপ রেকর্ডার উদ্ভাবিত হয়। এই যন্ত্রগুলোতে একটি রেকর্ডিং হেড-এর পাশ দিয়ে চৌম্বকীয় তার বা টেপ টেনে নিয়ে যাওয়া হয়। যে শব্দ রেকর্ড করা হবে, সেটিকে তড়িৎ সিগনালে রূপান্তরিত করে রেকর্ডিং হেডে দেয়া হয়, এরপর হেডটি চলমান চৌম্বকীয় তার বা টেপের ওপর সিগনালের প্রকৃতি অনুযায়ী চৌম্বকীয় বিন্যাস তৈরি করে। একইভাবে প্লেব্যাক হেড চলমান তার বা টেপ থেকে চৌম্বকীয় বিন্যাস পড়ে নিয়ে সেটাকে তড়িৎ সিগ্নালে রূপান্তরিত করতে পারে।

পাউলসেন তার যন্ত্রের নাম দিয়েছিলেন টেলিগ্রাফোন।

পরবর্তীতে পাউলসেন রেডিওতে ব্যবহৃত পাউলসেন আর্ক উদ্ভাবন করেন। এই আর্ক ডিসি শক্তিকে রেডিও ফ্রিকোয়েন্সিতে রূপান্তরিত করে। ভ্যাকুয়াম টিউব রেডিও উদ্ভাবনের আগ পর্যন্ত এই আর্ক রেডিওতে ব্যবহৃত হত।

## তথ্যসূত্র

বিষয়শ্রেণী:ডেনীয় প্রকৌশলী
বিষয়শ্রেণী:১৮৬৯-এ জন্ম
বিষয়শ্রেণী:১৯৪২-এ মৃত্যু
ভূমিধস

[thumb|right|350px|[পাকিস্তান|পাকিস্তানে মাটি ও রেগোলিথ-এর ভূমিধ্বস]] 
**ভূমিধস** (ইংরেজি Landslide) বলতে পাহাড়-পর্বতের গা থেকে মাটির চাকা বা পাথরের খণ্ড বিরাট  মাধ্যাকর্ষণ এর টানে নীচে পড়লে তাকে **ভূমিধস** বলে। অনেক সময় পাহাড়ের ওপর থেকে জল ও মাটি মিশে কাদা আকারে বিপুল পরিমাণে নিচে নেমে আসলে তাকেও এক ধরনের ভূমিধ্বস আখ্যা দেয়া হয়।

## ভূমিধ্বসের কারণ
thumb|left|মামেইসের ভূমিধ্বসে ১০০টিরও অধিক বাড়ি মাটি চাপা পড়েছিলো। বৃষ্টির পানি জমে থেকে চাপ সৃষ্টি করায় এই ভূমিধ্বসের সূত্রপাত হয়।

ভূমিধ্বসের প্রধান কারণ হলো ঢালু স্থানের অস্থিতিশীলতা। বিভিন্ন কারণে ঢালু ভূমি অস্থিতিশীল হতে পারে।

ভূমিধ্বসের প্রাকৃতিক কারণ হলো -
* ভূমিস্থ পানির চাপ।
* গাছপালা কেটে ফেলা বা আগুনে পুড়ে যাওয়ার ফলে ভূমি ক্ষয় হওয়া।
* নদী বা সমূদ্রের ঢেউয়ের ফলে ভূমিক্ষয়।
* বৃষ্টিপাত কিংবা বরফ গলার ফলে মাটি নরম হওয়া।
* ভূমিকম্পের কারণে ভূমি অস্থিতিশীল হওয়া।
* ভূমিকম্পের কারণে মাটি তরলীভূত হয়ে যাওয়া।
* অগ্ন্যুৎপাত

ভূমিধ্বস অনেক সময়ে মানুষের বিভিন্ন কর্মকাণ্ডের ফলেও ঘটে থাকে, যেমন -
* যন্ত্রপাতি কিংবা রাস্তার গাড়ির দ্বারা সৃষ্ট কম্পন ও অনুরণন।
* বিস্ফোরণ
* বাঁধ বা মাটির স্তুপ, যা ঢালের উপরে অতিরিক্ত চাপ সৃষ্টি করে।
* অগভীর জমি হতে গাছপালা কেটে ফেলা
* কৃষি, নির্মাণ, কিংবা গাছ কাটার ফলে মাটি থেকে পানির পরিমাণ কমে যাওয়া।

## আরও দেখুন
* হিমধস

বিষয়শ্রেণী:প্রাকৃতিক দুর্যোগ
বিষয়শ্রেণী:পরিবেশ মৃত্তিকা বিজ্ঞান
মগবাজার

**মগবাজার** বাংলাদেশের রাজধানী ঢাকা শহরের একটি এলাকা। এটি ইস্কাটন, শান্তিনগর, খিলগাঁও ও সিদ্ধেশ্বরী এলাকার নিকটে অবস্থিত। এটি ঢাকার রমনা থানা ও হাতিরঝিল থানার অন্তর্গত এবং প্রশাসনিকভাবে ঢাকা উত্তর সিটি কর্পোরেশনে অন্তর্ভুক্ত।

## অবস্থান
স্থানাঙ্ক: ২৩°৪৪'৫৫" উত্তর অক্ষাংশ, ৯০°২৪'২৮" পূর্ব দ্রাঘিমাংশ

## ইতিহাস
মগবাজার এলাকার নামকরণ করা হয়েছে মগ তথা বর্মী বংশোদ্ভুত ব্যক্তিদের নাম থেকে। ১৬২০ খ্রিস্টাব্দে মগ সাম্রাজ্য তদানিন্তন মুঘল সুবা বাংলার কেন্দ্রস্থল ঢাকা শহরে আক্রমণ চালায়। মোগল সুবাদার ইসলাম খাঁ মগদের তখনকার ঘাঁটি চট্টগ্রাম এলাকা জয় করেন। সেখানকার মগ শাসক মুকুট রায় ও তাঁর অনুসারীরা ইসলাম ধর্ম গ্রহণ করে এবং ইসলাম খাঁ তাদেরকে ঢাকা শহরের এই এলাকায় বসবাস করার অনুমতি প্রদান করেন। অবশ্য ঐতিহাসিক মুনতাসির মামুনের মতে এই ধারণা সঠিক নয় এবং এই নামকরণ অনেক পরে ব্রিটিশ শাসনামলে তদানিন্তন বাংলায় আশ্রয় গ্রহণকারী মগ সর্দার কিং ব্রিং ও তাঁর অনুসারীদের বসবাসের কারণেই হয়েছে। ঊনবিংশ শতাব্দির মধ্যভাগ পর্যন্তও এই এলাকাটি ঘন জঙ্গলে পূর্ণ ছিল। 

## শিক্ষা প্রতিষ্ঠান
* রমনা মডেল স্কুল অ্যান্ড কলেজ
* ইস্পাহানী গার্লস স্কুল এন্ড কলেজ
* সেক্রিড হার্ট টিউটোরিয়াল স্কুল
* হলি ফ্যামিলি রেড ক্রিসেন্ট মেডিকেল কলেজ হাসপাতাল
* আদ্-দ্বীন উইমেন্স মেডিকেল কলেজ
* ইনসাফ বারাকাহ কিডনি এন্ড জেনারেল হাসপাতাল
* ইউনিভার্সিটি ডেন্টাল কলেজ
* ন্যাশনাল ব্যাংক পাবলিক স্কুল এন্ড কলেজ
* জাতীয় আইন কলেজ
* নজরুল শিক্ষালয়
* মগবাজার বালিকা বিদ্যালয়
* সিদ্ধেশ্বরী ডিগ্রী কলেজ
* শেরে বাংলা উচ্চ বিদ্যালয়
* শাহনূরী উচ্চবিদ্যালয়
* লায়ন্স মডেল স্কুল
* মগবজার সরকারি প্রাথমিক বিদ্যালয়
* নয়াটোলা সরকারী প্রাথমিক বিদ্যালয়
* ঢাকা কমিউনিটি মেডিকেল কলেজ ও হাসপাতাল
* ঢাকা কমিউনিটি নার্সিং ইনস্টিটিউট
* বিটিসিএল আইডিয়াল স্কুল এন্ড কলেজ
* বাংলাদেশ ইনস্টিটিউট অব এ্যাডমিনিস্ট্রেশন এ্যান্ড ম্যানেজমেন্ট (বিয়াম) মডেল স্কুল এন্ড কলেজ 
* লুমিনাস আইডিয়াল স্কুল

নয়াটোলা ৫৫ নম্বর ওয়ার্ড কমিশনার অফিস সংলগ্ন পাঠাগার। এছাড়াও এখানে কারিগরি শিক্ষা অধিদপ্তর, মহিলা অধিদপ্তর, ওয়াকফ অফিস, রেড ক্রিসেন্ট অফিস, র‍্যাব ব্যাটালিয়ন ৩ অফিস, বিটিসিএল মগবাজার টেলিফোন এক্সচেঞ্জ অফিস, বিটিসিএল বিভাগীয় প্রকৌশলী, ভিএইচএফ বিভাগের কার্যালয় রয়েছে।

## তথ্যসূত্র

## বহিঃসংযোগ
* 

বিষয়শ্রেণী:ঢাকার পাড়া
বিবি মরিয়ম কামান

[right|thumb|250px|১৮৮৫ খ্রিস্টাব্দে [চকবাজার শাহী মসজিদ|চকবাজার শাহী মসজিদের সামনে অবস্থিত বিবি মরিয়ম কামান]]
**বিবি মরিয়ম কামান** ভারতে মোগল শাসনামলের নির্মিত একটি বৃহদাকার কামান যা দুর্ধর্ষ দস্যুদের নিবৃত্ত করতে নির্মাণ করা হয়েছিল। ব্রিটিশ শাসনামলে এটিকে *বিবি মরিয়ম* নামকরণ করা হয়। বর্তমানে এটি বাংলাদেশের রাজধানী ঢাকা শহরের ঢাকা গেটের সামনে সংরক্ষিত।  এটি মোগল শাসনামলের একটি বিশেষ নিদর্শন। সপ্তদশ শতকের মাঝামাঝি সময়ে মোগল সেনাপতি মীর জুমলার আমলে এটি ঢাকায় স্থাপন করা হয়। এটি 'মীর জুমলার কামান' নামেও পরিচিত।

## ইতিহাস
বাংলার সুবাদার মীর জুমলা আসাম অভিযানে এটি ব্যবহার করেছিলেন। ৬৪,৮১৫ পাউন্ড ওজনের এই কামানটি পরে তিনি বাংলা সুবার তৎকালীন রাজধানী ঢাকার বড় কাটরার সম্মুখভাগে সোয়ারীঘাটে স্থাপন করেন। পরবর্তীতে এর অর্ধাংশ বালির নিচে তলিয়ে যায়। ১৮৪০ খ্রিস্টাব্দে লেখা কর্নেল ডেভিডসনের রচনায় এ বিষয়টির উল্লেখ রয়েছে। ১৮৪০ সালে ঢাকার তদানিন্তন ব্রিটিশ ম্যাজিস্ট্রেট ওয়াল্টার্স ব্রিটিশ প্রকৌশলীদের সহায়তায় সোয়ারীঘাট হতে উত্তোলন করে চকবাজার এলাকায় স্থাপন করেন।

১৯১৭ (অনেকের মতে ১৯২৫) খ্রিস্টাব্দে ঢাকা জাদুঘরের পরিচালক নলিনীকান্ত ভট্টশালীর উৎসাহে এটিকে সদরঘাটে স্থাপন করা হয়। পরে ১৯৫৭ খ্রিস্টাব্দে ঢাকা ইমপ্রুভমেন্ট ট্রাস্ট (ডিআইটি) এর সভাপতি জিএ মাদানী পাকিস্তান সেনাবাহিনীর প্রকৌশলীদের মাধ্যমে এটিকে ডিআইটি অ্যাভিনিউ ও জিন্নাহ অ্যাভিনিউয়ের (বর্তমানের বঙ্গবন্ধু অ্যাভিনিউ) সংযোগস্থলে গুলিস্থানে স্থানান্তর করেন। ১৯৮৩ সালে এটিকে ওসমানী উদ্যান এ স্থানান্তরিত করা হয়। ৪০ বছর পর ২০২৩ সালের ডিসেম্বরে কামানটি ওসমানী উদ্যান থেকে সরিয়ে ঢাকার আরেক ঐতিহাসিক নিদর্শন ঢাকা গেটের সামনে স্থাপন করা হয়।

## তথ্যসূত্র

বিষয়শ্রেণী:ঢাকার ইতিহাস
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:বাংলাদেশের সামরিক ইতিহাস
জাতিসংঘের মহাসচিব

right|thumb|জাতিসংঘের পতাকা
**জাতিসংঘের মহাসচিব** () জাতিসংঘ সচিবালয়ের প্রধান হিসেবে দায়িত্ব পালন করেন। এছাড়াও, তিনি জাতিসংঘের প্রধান মুখপাত্ররূপে কাজ করেন। ১৯৪৫ সালে জাতিসংঘ প্রতিষ্ঠিত হয়। এর সর্বোচ্চ পদ হল মহাসচিব।

জাতিসংঘের বর্তমান মহাসচিব হিসেবে পর্তুগালের নাগরিক আন্তোনিও গুতেরেস ১ জানুয়ারি, ২০১৭ সালে দায়িত্বভার গ্রহণ করেন। ৩১ ডিসেম্বর, ২০১১ সালে বান কি মুনের প্রথম দফার মেয়াদকাল শেষ হয়। পরবর্তীতে কোনরূপ বিরোধিতা না আসায় ২১ জুন, ২০১১ সাল থেকে ২০১৬ সাল পর্যন্ত বান কি মুন দ্বিতীয় মেয়াদে জাতিসংঘের মহাসচিবরূপে দায়িত্ব পালন করছেন।

## তালিকা
নভেম্বর, ২০১২ পর্যন্ত মোট ৮ জন ব্যক্তিত্ব বিভিন্ন সময়ে জাতিসংঘের মহাসচিবের দায়িত্ব পালন করেছেন। জাতিসংঘ প্রতিষ্ঠিত হওয়ার পর টৃগভে লি প্রথম মহাসচিব পদে নির্বাচিত হন। কিন্তু তার পূর্বে গ্লাডউইন জেব ভারপ্রাপ্ত মহাসচিব হিসেবে দায়িত্ব পালন করেছিলেন৷ তিনি যুক্তরাষ্ট্রের অধিবাসী ছিলেন৷ তার মেয়াদকাল ছিল ২৪ অক্টোবর, ১৯৪৫ থেকে ২ ফেব্রুয়ারি, ১৯৪৬ পর্যন্ত।

## জাতিসংঘের উপমহাসচিব

## তথ্যসূত্র

বিষয়শ্রেণী:জাতিসংঘের মহাসচিব
বিষয়শ্রেণী:জাতিসংঘ
বিষয়শ্রেণী:জাতিসংঘ সচিবালয়
অরুণ চন্দ্র উচ্চ বিদ্যালয়

**অরুণ চন্দ্র উচ্চ বিদ্যালয়** নোয়াখালী জেলার একটি অন্যতম প্রাচীন শিক্ষাপ্রতিষ্ঠান।  ১৯১৪ সালে  প্রতিষ্ঠিত বিদ্যালয়টিতে বাংলাদেশ ও পশ্চিমবঙ্গের অনেক বিখ্যাত ব্যক্তি পড়াশোনা করেছেন। নোয়াখালীর মাইজদী বাজারে বিদ্যালয়টি অবস্থিত।

## তথ্যসূত্র

বিষয়শ্রেণী:১৯১৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:নোয়াখালী জেলার বিদ্যালয়
গ্লাডউইন জেব

**হুবার্ট মাইলস গ্লাডউইন জেব, ১ম ব্যারন গ্লাডউইন**  (২৫ এপ্রিল ১৯০০ - ২৪ অক্টোবর ১৯৯৬) জাতিসংঘের প্রতিষ্ঠার পর এর ভারপ্রাপ্ত মহাসচিব হিসেবে দায়িত্ব পালন করেন। জাতিসংঘের প্রথম নির্বাচিত মহাসচিব টৃগভে হাভডেন লি দায়িত্ব গ্রহণের আগ পযন্ত গ্লাডউন জেব এই দায়িত্ব পালন করেন। তার কার্যকাল ছিল ২৪ অক্টোবর ১৯৪৫ থেকে ২ ফেব্রুয়ারি ১৯৪৬ পর্যন্ত। গ্লাডউইন জেব আমেরিকা অধিবাসী ছিলেন।

## তথ্যসূত্র

বিষয়শ্রেণী:জাতিসংঘের মহাসচিব
বিষয়শ্রেণী:১৯০০-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:ব্রিটিশ স্মৃতিকথাকার
বিষয়শ্রেণী:নাইটস গ্র্যান্ড ক্রস অব দ্য অর্ডার অব সেন্ট মাইকেল অ্যান্ড সেন্ট জর্জ
বিষয়শ্রেণী:জাতিসংঘে যুক্তরাজ্যের স্থায়ী প্রতিনিধি
নবকুমার ইনস্টিটিউশন ও ড. শহীদুল্লাহ কলেজ

**নবকুমার ইন্সটিটিউশন ও ড. শহীদুল্লাহ কলেজ** বাংলাদেশের ঢাকা শহরের উমেশ দত্ত সড়কে (৭ নং বকশীবাজার সড়ক) অবস্থিত শতবর্ষী শিক্ষা প্রতিষ্ঠান। পুরান ঢাকার এই শিক্ষা প্রতিষ্ঠানটি ১৯১৬ সালে প্রতিষ্ঠিত হয়। এর নামকরণ করা হয় এলাকার জমিদার নবকুমারের নামানুসারে। প্রতিষ্ঠানটি শহরের বকশীবাজার এলাকায় বেগম বদরুন্নেসা সরকারি মহিলা কলেজ ও সরকারি মাদ্রাসা-ই-আলিয়া, ঢাকার মাঝে অবস্থিত। প্রতিষ্ঠানটি পুরনো ঢাকার অভিজাত পরিবার গুলির বাসস্থান লালবাগ, ইসলামপুর, ওয়ারীসহ গোটা ঢাকার বিত্তবান, সম্মানিত ও বিশিষ্টজনের সন্তানদের লেখাপড়ার অন্যতম পছন্দের প্রতিষ্ঠান ছিল।

## ইতিহাস
পুরান ঢাকার অভিজাত এলাকায় শিক্ষার বিস্তার ঘটাতে ১৯১৬ সালে তৎকালীন জমিদার বাবু নবকুমার এই শিক্ষায়তন প্রতিষ্ঠা করেছিলেন। তাঁর নামেই প্রতিষ্ঠানটির নামকরণ করা হয়। ১৯৭৩ সাল পর্যন্ত এর শুধু বিদ্যালয় শাখা চালু ছিল। সেই বছর এর কলেজ শাখা শুরু হয়। বর্তমানে ঢাকার মিরপুরে অবস্থিত সরকারি বাঙলা কলেজে শ্রেণীপাঠ নবকুমার ইন্সটিটিউশনে শুরু হয়েছিল। মুহম্মদ শহীদুল্লাহ বাংলা কলেজে অধ্যাপনা করতেন। তাঁর স্মরণে নবকুমার ইন্সটিটিউশনের কলেজ অংশটির নাম **ড. শহীদুল্লাহ কলেজ** করা হয়।

## কৃতি শিক্ষার্থী

* আমজাদ খান চৌধুরী, সাবেক সেনা কর্মকর্তা ও শিল্প উদ্যোক্তা, প্রাণ-আরএফএল গ্রুপের প্রতিষ্ঠাতা।
* স্বাধীনতা পূর্ব সময়ের কৃতি অ্যাথলেট ও মুক্তিযোদ্ধা এ কে এম মিরাজ উদ্দিন এই প্রতিষ্ঠান হতে মাধ্যমিক শিক্ষা সম্পন্ন করেছিলেন।
* ১৯৬৯ এর গণ-অভ্যুত্থানে নিহত কর্মী মতিউর রহমান নবকুমার ইন্সটিটিউটের দশম শ্রেনীর ছাত্র ছিলেন।
* সাবেক তথ্য ও যোগাযোগ মন্ত্রী নাজমুল হুদা এই প্রতিষ্ঠানের ছাত্র ছিলেন।

## তথ্যসূত্র

বিষয়শ্রেণী:ঢাকা
বিষয়শ্রেণী:ঢাকা জেলার বিদ্যালয়
বিষয়শ্রেণী:১৯১৬-এ ভারতে প্রতিষ্ঠিত
বিষয়শ্রেণী:ঢাকায় শিক্ষা
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
ঘানি

thumb|কলুর বলদ ঘানি টানছে, ঘুরন্ত "ঘানিগাছ"এর উপর দুজন কলু
 
দেশী তেল পেশাই যন্ত্রকে **ঘানি**, ঘানিযন্ত্র, ঘানিকল বা ঘানিগাছ বলা হয়। অর্থাৎ যে যন্ত্রে সর্ষে বা সেরকম কোনো তৈলবীজকে নিষ্পেষণ করে তেল ও খোল আলাদা করা হয়। "তৈল নিষ্পেষণ" একটি প্রাচীন জীবিকা। এই পেশার লোকেদের বলা হয় কলু।

ঘানি কাজ করে ঘূর্ণন দ্বারা। সাধারণতঃ ঘানি টানবার জন্য কলু বলদ ব্যবহার করে। তাই থেকে "কলুর বলদ" বাগধারাটি এসেছে। অর্থাৎ সারাদিন একটানা ঘানি টানা যার কাজ। কলুর বলদের অনেক সময় চোখ বাঁধা থাকে। ঘানি টানা খুব পরিশ্রমের কাজ। তাই আগেকার দিনে সশ্রম কারাদন্ডের বন্দীদের দিয়ে ঘানি ঘোরানো হত। তাই থেকে জেলে যাওয়াকেই অনেক সময় জেলের ঘানি ঘোরানো বলা হয়।

বিষয়শ্রেণী:দেশী যন্ত্র
খোল (তৈলবীজ)

**খৈল** / **খোল** হচ্ছে তৈল বীজ হতে তেল সংগ্রহের পর প্রাপ্ত অবশিষ্ঠাংশ। সর্ষে ইত্যাদি তৈলবীজকে ঘানিতে পেষাই করে তেল বের করে নেওয়ার পর বীজের খোলস ও অন্যান্য যে ছিবড়া পড়ে থেকে তাকেই খৈল বা খোল বলে।

## ব্যবহার
খোল গাছের সার ও গোখাদ্য হিসাবে ব্যবহার হয়।

বিষয়শ্রেণী:উদ্ভিদজাত পদার্থ
মাইন কাম্ফ

***মেইন ক‍্যাম্ফ*** (বাংলায় ***আমার সংগ্রাম***) সাবেক জার্মান চান্সেলর অ্যাডল্‌ফ হিটলারের আত্মজীবনীমূলক গ্রন্থ। বইটির দুইটি খণ্ড রয়েছে। প্রথম খণ্ড প্রকাশিত হয় ১৯২৫ সালে, এবং দ্বিতীয় খণ্ড প্রকাশিত হয় ১৯২৬ সালে। বইটি লেখার সময় হিটলার জেলে ছিলেন। এই বইয়ে হিটলার নাৎসিবাদ সম্পর্কে নিজস্ব ধারণা দেন।

হিটলার 1923 সালের নভেম্বরে মিউনিখে তার ব্যর্থ অভ্যুত্থানের পরে কারাগারে বন্দী থাকাকালীন এবং 1924 সালের ফেব্রুয়ারিতে রাষ্ট্রদ্রোহিতার জন্য বিচারের মুখোমুখি হন, যেখানে তিনি পাঁচ বছরের সাজা পেয়েছিলেন।  যদিও তিনি প্রাথমিকভাবে অনেক সাক্ষাৎকারী পেয়েছিলেন, তবে শীঘ্রই তিনি নিজেকে সম্পূর্ণরূপে বইয়ের জন্য নিবেদিত করেছিলেন।  তিনি যখন বই লেখার কাজ চালিয়ে যাচ্ছিলেন,তখন তিনি বুঝতে পেরেছিলেন যে এটি একটি দ্বি-খণ্ডে প্রকাশিত করতে হবে।  প্রথম খণ্ডটি 1925 সালের শুরুর দিকে প্রকাশের জন্য প্রেরণ করা হয়। ল্যান্ডসবার্গের গভর্নর সেই সময়ে উল্লেখ করেছিলেন যে "তিনি [হিটলার] আশা করেন যে বইটির অনেক সংস্করণ প্রকাশিত হবে, এইভাবে এটি  তাকে তার আর্থিক বাধ্যবাধকতাগুলি পূরণ করতে এবং তার বিচারের সময় যে খরচ হয়েছে তা পরিশোধ করতে সক্ষম করে।"  ধীরগতির প্রাথমিক বিক্রির পর, ১৯৩৩ সালে হিটলারের ক্ষমতায় উত্থানের পর বইটি জার্মানিতে বেস্ট সেলার হয়ে ওঠে।

হিটলারের মৃত্যুর পর, Mein Kampf-এর কপিরাইট বাভারিয়ার রাজ্য সরকারের কাছে চলে যায়, যা জার্মানিতে বইটির কোনো অনুলিপি বা মুদ্রণের অনুমতি দিতে অস্বীকার করে।  2016 সালে, বাভারিয়ান রাজ্য সরকারের কপিরাইটের মেয়াদ শেষ হওয়ার পর, 1945 সাল থেকে প্রথমবারের মতো জার্মানিতে মেইন কাম্প্ফ পুনঃপ্রকাশিত হয়েছিল, যা জনসাধারণের বিতর্কের জন্ম দেয় এবং ইহুদি গোষ্ঠীগুলি থেকে বিভক্ত প্রতিক্রিয়া প্রকাশ পায় ।  মিউনিখের ইনস্টিটিউট ফর কনটেম্পোরারি হিস্ট্রি এর পণ্ডিতদের একটি দল জার্মান ভাষার দুই খণ্ডের প্রায় 2,000 পৃষ্ঠার সংস্করণ প্রকাশ করেছে যা র সাথে প্রায় 3,500 টীকা যুক্ত করা হয়েছে। 2021 সালে জার্মান টীকাযুক্ত সংস্করণের উপর ভিত্তি করে 1,000 পৃষ্ঠার ফরাসি সংস্করণ দ্বারা প্রকাশ হয়ে যেখানে পাঠ্যের তুলনায় প্রায় দ্বিগুণ ধারাভাষ্য রয়েছে । 

## তথ্যসূত্র

## ইন্টারনেটে ''মাইন কাম্ফ''
* adolfhitler.ws
* freespeechsite.com
* mondopolitico.com
* gutenberg.net.au
* অডিও ভার্শন

## আরো দেখুন
* আডল্‌ফ হিটলারের বইয়ের তালিকা

বিষয়শ্রেণী:১৯২৫-এর অ-কল্পকাহিনী বই
বিষয়শ্রেণী:১৯২৬-এর অ-কল্পকাহিনী বই
বিষয়শ্রেণী:আডলফ হিটলারের বই
বিষয়শ্রেণী:বিবাচনকৃত বই
বিষয়শ্রেণী:নাৎসি বই
বিষয়শ্রেণী:নাৎসি প্রচারণা
বিষয়শ্রেণী:রাজনৈতিক আত্মজীবনী
বিষয়শ্রেণী:রাজনৈতিক ইশতেহার
বিষয়শ্রেণী:কারাগারের লেখা
বিষয়শ্রেণী:পাবলিক ডোমেইন বই
বিষয়শ্রেণী:রুশ বিরোধী মনোভাব
খান মোহাম্মদ মৃধা মসজিদ

**খান মোহম্মদ মৃর্ধা মসজিদ** () বাংলাদেশের রাজধানী ঢাকা শহরের পুরান ঢাকা এলাকার আতশখানায় অবস্থিত একটি প্রাচীন মসজিদ। এটি ১৭০৬ খ্রিস্টাব্দে নায়েবে নাযিম ফররুখশিয়ারের শাসনামলে নির্মিত হয়। ইতিহাসবিদ মুনতাসীর মামুনের মতে ঢাকার প্রধান কাজী ইবাদুল্লাহের আদেশে খান মোহম্মদ মৃর্ধা এটি নির্মাণ করেন। ১৭০৪-০৫ সালে তিনি নির্মাণের আদেশ দিয়েছিলেন। 
থাম্ব|খান মোহাম্মদ মৃধা মসজিদ, ২০১৭।
বর্তমানে বাংলাদেশ সরকারের প্রত্নতত্ত্ব বিভাগ এই মসজিদের রক্ষণাবেক্ষণ করে থাকে।

## স্থিরচিত্র

চিত্র:Khan Mohammad Mridha Mosque 02.jpg|গম্বুজ
চিত্র:Khan Mohammad Mirdhas Mosque Dome by Ragib Hasan.jpg|মসজিদের গম্বুজ
চিত্র:Mahomed Mosque at Dhaka (1885).jpg|মোহাম্মদ মৃধা মসজিদ (১৮৮৫)
চিত্র:Khan Mohammad Mirdhas Mosque tomb by Ragib Hasan.jpg|মসজিদ চত্ত্বরে অবস্থিত কবর
চিত্র:Khan Mohammad Mridha Mosque16.jpg|thumb|মসজিদের একাংশ
চিত্র:Underground corridor of Khan Mohammad Mridha Mosque.jpg|thumb|মসজিদের ভূনিম্নস্থ পথ
চিত্র:খান মোহাম্মদ মৃধা মসজিদ উপরের ফটক.jpg|thumb|খান মোহাম্মদ মৃধা মসজিদ উপরের ফটক
চিত্র:খান মোহাম্মদ মৃধা মসজিদ, প্রবেশদ্বারের ভিতর দিয়ে.jpg|thumb|খান মোহাম্মদ মৃধা মসজিদ, প্রবেশদ্বারের ভিতর দিয়ে
চিত্র:চিত্র-৪ খান মোহাম্মদ মৃধা মসজিদের প্রবেশদ্বার.jpg|thumb|খান মোহাম্মদ মৃধা মসজিদের প্রবেশদ্বার


## আরও দেখুন
* বাংলাদেশের মসজিদের তালিকা
* ঢাকা বিভাগের মসজিদের তালিকা
* বাংলাদেশের প্রত্নতাত্ত্বিক স্থানের তালিকা

## তথ্যসূত্র

বিষয়শ্রেণী:ঢাকা জেলার মসজিদ
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:মুঘল মসজিদ
বিষয়শ্রেণী:ঢাকা জেলার প্রত্নতাত্ত্বিক স্থাপনা
কলু

[থাম্ব|ঘূর্ণায়মান ঘানির উপর বসে একজন কলু ঘানিতে জোতা [বলদ|বলদদেরকে হেটাচ্ছে, আরেকজন খালি গায়ে ঘানির কেন্দ্রের কাছে দাঁড়িয়ে সর্ষে সামলাচ্ছে]]

**কলু** একটি পেশাজীবি জনগোষ্ঠীর নাম যারা বিভিন্ন তৈলবীজ থেকে ভোজ্যতেল উৎপাদন করে। স্থানভেদে এরা **কলু**, **খুলু**, **খুল্লু** বা **তেলি** নামে পরিচিত। তেলবীজ পেষার জন্যে পশুদ্বারা চালিত যে দেশীয় যন্ত্রটি কলুরা ব্যবহার করে তার নাম ঘানি। কলুরা যে পাড়ায় থাকে তাকে বলে কলুটোলা। কলুরা ঘানিতে সরিষা, তিসি, সয়াবিন, সূর্যমুখী, ভেন্না, শুকনো নারিকেল প্রভৃতি উপাদান ভাঙিয়ে তেল তৈরী করে।

## কলু বনাম তেলি
বাংলায় 'কলু' শব্দটিকে হিন্দিতে 'কলহু' বলে। 'কলুর বলদ' এর স্থানীয় অর্থ একটানা খাটুনি। তবে এর আভিধানিক অর্থ হচ্ছে তেল ব্যবসায়ী। আমাদের দেশের প্রচলিত ধারণা অনুযায়ী কলু ও তেলি একই অর্থে ব্যবহৃত হলেও কলুরা মূলত ঘানিতে তেলবীজ ভাঙিয়ে তেল তৈরির কাজ করে, অন্যদিকে তেলিরা সেই তেল ভাঁড়ে করে বা ধামায় তুলে মাথায় নিয়ে গ্রামে গ্রামে ঘুরে অথবা হাটে গিয়ে বিক্রি করে। অনেক সময় তেলিরা শুধু কলুদের কাছে থেকে তেল কিনে নিয়ে ফেরি করে বিক্রি করে। তবে সাধারণত দেখা যায় কলু নিজেই তেল বিক্রেতা হয়ে থাকে। কলু এবং তেলি একই ব্যক্তি বা একই পরিবার উভয় কাজই করে থাকে।

## সামাজিক অবস্থান
এ পেশার লোকদের কলু বংশ বলা হলেও তারা কলু পদবী ব্যবহার করে না। তবে কোন এলাকায় তারা সাজি, সাহাজি বা সাহা পদবীর লোক যুগ যুগ ধরে তেল প্রস্তুত করে চলেছে। ফলে অনেকে মনে করে সাহাজি পদবীর লোকেরা হচ্ছে কলু।

বাংলাদেশে হিন্দু-মুসলিম দুই সম্প্রদায়েই কলু রয়েছে। তবে হিন্দু কলুদের সংখ্যা অত্যন্ত কম। মুসলমান কলুরা অন্যান্য মুসলমানদের অর্থাৎ যারা কলু নয় তাদের সঙ্গে একত্রে কলুরা ধর্মকর্ম পালন করে। তারা একই মসজিদে নামাজ পড়ে। কোনো মুসলিম কলুর মৃত্যু হলে বা কলুদের কোনো অনুষ্ঠানে অন্য মুসলমানরাও অংশ নিতে পারে। হিন্দু কলুরা অ-কলু হিন্দুদের সঙ্গে বৈবাহিক সম্পর্ক স্থাপন করতে পারে না। তারা নিম্নশ্রেণী হিসেবে বিবেচিত হয়ে থাকে।

কলুদের সমাজজীবন বহুলাংশেই বিচ্ছিন্ন। যে গ্রামে বা পাড়ায় তারা বসবাস করে সেখানে তারা নিজেদের মধ্যে সীমাবদ্ধ থাকে। দেখা যায়, ৫/৭ ঘর কলু পরিবার এক জায়গায় পাশাপাশি বা কাছাকাছি বাস করে। পুরুষানুক্রমে যারা কলু, তারা অন্য শ্রেণির অবজ্ঞার পাত্র হয়ে থাকে। তাদের আত্মীয়তা কলু সম্প্রদায়ের মধ্যে সীমিত।

## বর্তমান অবস্থা
বর্তমানে তেল প্যাড়ানোর আধুনিক যন্ত্রের প্রভাবে কাঠের ঘানির ব্যবহার প্রায় হারিয়ে গিয়েছে। সাধারণত সকাল থেকে সন্ধ্যা পর্যন্ত একটি পশুচালিত কাঠের ঘানিতে বড়জোর ২০ কেজির মতো সরিষা পেষা যায়। অন্যদিকে একটি যান্ত্রিক ঘানিতে একই সময়ে ১০০ কেজির অধিক সরিষা পেশা সম্ভব। কাঠের ঘানিতে গরুকে বিশ্রাম দিতে হয়। সাধারণত গরিব কলুদের একটি মাত্র গরু থাকে। অপেক্ষাকৃত ধনীদের পক্ষে দুটি গরু রাখা সম্ভব। পুঁজি থাকলে সরিষা মজুত রাখা এবং সারাবছর তেল পেষার কাজও কর যায়। গরিব কলুর পক্ষে সারাবছর কাজ করা সম্ভব হয় না, তদুপরি তাদের কাঠের ঘানিতে সময়ও বেশি লাগে। যান্ত্রিক ঘানিতে প্রায় সব তেলই সরষে থেকে বের করে নেওয়া সম্ভব হওয়ায় তেলের পরিমাণ বেশি হয়। কাঠের ঘানিতে তা সম্ভব নয়। প্রধানত সময় ও পরিমাণগত সুবিধার কারণে সরিষার তেলের ব্যবসায়ীরা যান্ত্রিক ঘানিতে ভিড় জমায়। তাই পেশা হিসেবে কলুরা তাদের পৈতৃক পেশা টিকিয়ে রাখতে পারছে না।

## তথ্যসূত্র

বিষয়শ্রেণী:পেশা
বিষয়শ্রেণী:পেশাভিত্তিক গোষ্ঠী
সর্ষের তেল

থাম্ব|সর্ষের তেল এবং বীজ

**সরিষার তেল** বা ** সর্ষের তেল** সরিষার বীজ নিষ্পেষণ দ্বারা প্রস্তুত তেল। এই তেল রান্নার জন্যে, এবং গায়ে মাখা বা মালিশ করার কাজে ব্যবহার হয়। সর্ষের তেলের ঝাঁঝের জন্যে সর্ষের তেলের রান্নার আলাদা বিশেষত্ব আছে।

সর্ষের তেলের ঝাঁঝের কারণ অ্যালাইল আইসোথায়োসায়ানেট নামক একটি উদ্বায়ী গন্ধকযুক্ত রাসায়নিক যৌগ। সর্ষের তেল যদি জলের সংস্পর্শে না আসে তাহলে কিন্তু তাতে ঝাঝঁ হয় না। তাজা সর্ষের তেলে অ্যালাইল আইসোথায়োসায়ানেট থাকে না, থাকে সিংগ্রিন নামে তার গ্লুকোসিনোলেট যৌগ। জল বা অ্যাসিডের সাথে মিশ্রণ বা আলোড়নের ফলে মাইরোসিনেজ নামে একটি উৎসেচক সক্রিয় হয়ে সিংগ্রিন থেকে গ্লুকোজ আলাদা করে দিয়ে ঝাঁঝালো অ্যালাইল আইসোথায়োসায়ানেট তৈরি করে। 
thumb|সিংগ্রিন
thumb|ঝাঁঝালো অ্যালাইল আইসোথায়োসায়ানেট

সর্ষের তেলকে পাতন করলেও উচ্চতাপে মাইরোসিনেজ সক্রিয় হয়ে যায় ও অ্যালাইল আইসোথায়োসায়ানেট উবে যায়, পরে তাকে ঘনীভূত করে এই গন্ধ তেল (অ্যালাইল আইসোথায়োসায়ানেট) পাওয়া যায়। অ্যালাইল আইওডাইড ও পটাশিয়াম থায়োসায়ানেটের রসায়নিক বিক্রিয়া দ্বারাও কৃত্রিম ভাবে এটি প্রস্তুত করা যায়। এটিকে **কৃত্রিম সর্ষের তেল** বলে। এটি খাবারে সর্ষের তেলের গন্ধ দেবার জন্যে ব্যবহার হয়।

## গুণাগুণ
ভারতীয় উপমহাদেশে খ্রিষ্টপূর্ব ৩০০০ থেকে সর্ষের ব্যবহার হয়ে আসছে। সর্ষের তেল উদ্দীপক হিসেবে পরিচিত। অন্ত্রে পাচকরস উৎপাদনে সাহায্য করায় হজমপ্রক্রিয়া দ্রুত হয়। এ ছাড়া একই প্রক্রিয়ায় ক্ষুধা বৃদ্ধিতে সহায়তা করে। বিভিন্ন ভোজ্য তেলের ওপর করা একটি তুলনামূলক সমীক্ষায় দেখা যায়, সর্ষের তেল ৭০ শতাংশ হৃৎপিণ্ড–সংক্রান্ত রোগের ঝুঁকি কমায়। সর্ষের তেল ব্যবহারে শরীরে কোলেস্টেরলের মাত্রা হ্রাস পায়, যা হৃদ্​রোগের আশঙ্কা কমিয়ে দেয়। সর্ষে তেলের পুষ্টি উপাদান, ভিটামিন, মিনারেল চুলের অকালপক্বতা রোধ করে থাকে। সর্ষের তেলে গ্লুকোসিনোলেট নামক উপাদান থাকে, যা অ্যান্টিকারসিনোজেনিক উপাদান হিসেবে পরিচিত। তাই এটি ক্যানসারজনিত টিউমারের গঠন প্রতিরোধে সাহায্য করে। এর ফাইটোনিউট্রিয়েন্ট কোলোরেক্টাল ও গ্যাস্ট্রোইন্টেস্টাইনাল ক্যানসার থেকে সুরক্ষাও প্রদান করে। সর্ষের তেল চুলের বৃদ্ধিতে সাহায্য করে। অকালে চুল সাদা হওয়া রোধ করে ও চুল পড়া কমায়। সর্ষের তেলে প্রচুর ভিটামিন ও খনিজ থাকে। বিশেষ করে উচ্চমাত্রার বিটা ক্যারোটিন থাকে এতে। বিটা ক্যারোটিন ভিটামিন-এতে রূপান্তরিত হয়ে চুলের বৃদ্ধিতে সাহায্য করে। এ ছাড়া এতে আয়রন, ক্যালসিয়াম, ফ্যাটি অ্যাসিড ও ম্যাগনেশিয়াম থাকে, যা চুলের বৃদ্ধিতে অনেক সাহায্য করে।

## সর্ষের তেলে ভেজাল
সর্ষের তেলে সস্তা ভেজাল দেওয়ার জন্য অনেক সময় শিয়ালকাঁটার বীজের তেল ব্যবহার হয়। ১৯৯৮ সালে উত্তর ভারতে কয়েকটি বিখ্যাত খাদ্যতেল কোম্পানির সর্ষের তেলের মধ্যে এর ভেজাল থাকার কারণে প্রায় আড়াই হাজার লোকের মধ্যে এর বিষক্রিয়া দেখা যায়, এবং অন্ততঃ ৬৫ জন মারা যায়। এ কারণে সর্বজনীনভাবে সর্ষের তেলের ব্যবহার দিন দিন কমে যাচ্ছে।

## তথ্যসূত্র

বিষয়শ্রেণী:তেল
বিষয়শ্রেণী:রান্নার তেল
বিষয়শ্রেণী:উদ্ভিজ্জ তেল
বিষয়শ্রেণী:রন্ধন উপকরণ
বিষয়শ্রেণী:সুগন্ধীসার তেল